יעקב יוסף שלמה הלפרין

הרב יעקב יוסף שלמה הלפרין (ה' באלול ה'תרס"ב - י"א בטבת ה'תשמ"ה) היה האדמו"ר מווסלוי. שימש כאדמו"ר גם לחסידי אדז'וד ושטפנשט.

תולדותיו 
נולד לרב חיים דב הלפרין שכיהן כאדמו"ר בבוקרשט. אביו של הרב חיים דב היה האדמו"ר הרב שלום הלפרין מווסלוי. אמו של הרב יעקב יוסף שלמה הייתה בת הרב דוד גוטרמן, האדמו"ר מסאווראן. למד תקופה קצרה בוורשה שבפולין ואחר כך בישיבת בית ישראל בוישווה, אצל רבי מנחם מנדל הגר. נישא לשרה דבורה, בתו של רבי יעקב שמשון קנר, האדמו"ר מטשכויב. חתונתם נערכה בעיר קלויזנבורג.

אדמו"רות 
בעצת דודו-זקנו רבי משה יהודה לייב פרידמן מפשקאן החל לשמש כאדמו"ר ברומניה עוד בחיי אביו, בשנת ה'ת"ש. שימש גם כרבם של חסידי שטפנשט ביאס. עלה לישראל זמן קצר אחרי אביו, ב-1949. תחילה ישב בנהריה, שבה התרכזו ציבור גדול של עולי רומניה, פתח שם בית מדרש וייסד חוגים תורניים לילדים ולנוער. בשנת תשט"ו עבר לתל אביב והקים שם חצר בשדרות בן-גוריון. נפטר בי"א בטבת תשמ"ה ונטמן בבית הקברות נחלת יצחק.

משפחה 
ילדיו:
הרב אברהם שלום שמשון הלפרין, ממלא מקומו
בת ציון אסתר, הייתה נשואה לשמעון, בנו של הרב יצחק ידידיה פרנקל
חיה חנה נחמה, אשת הרב יהודה לנדאו, רב בית כנסת "רמה" בתל אביב וראש מחלקת נישואין ברבנות.

קישורים חיצוניים
 אדמו"ר רבי יעקב יוסף שלמה הלפרין מוואסלוי-גלץ באתר mytzadik
 רבי יעקב יוסף שלמה מוואסלוי - יא טבת תשמ"ה באתר אידישע וועלט פארומס

יעקב יוסף שלמה הלפרין
רבנים רומנים
עולים לאחר קום המדינה: 1948–1950
ישראלים ילידי רומניה
ישראלים שנולדו ב-1902
ישראלים שנפטרו ב-1985
בוגרי ישיבות ויז'ניץ